ন্যূনতম মজুরি ১০ হাজার টাকা নির্ধারণসহ বেতন স্কেল ঘোষণা, দুর্ঘটনায় নিহত শ্রমিকদের ক্ষতিপূরণ পুননির্ধারণ, নৌপথে সন্ত্রাস-ডাকাতি-চাঁদাবাজি বন্ধ ও নাব্যতা রক্ষায় পদক্ষেপ গ্রহণের দাবিতে ধর্মঘট চলছে। সারা দেশের অংশ হিসেবে নারায়ণগঞ্জ থেকে সাতটি রুটে চলাচলরত যাত্রীবাহী ও মালবাহী নৌযান বন্ধ রয়েছে। তবে দুরপালার লঞ্চ বন্ধ থাকলেও স্বল্প দুরত্বে নারায়ণগঞ্জ-মুন্সিগঞ্জে কয়েকটি লঞ্চ চলাচল করছে। নৌযান শ্রমিকদের ডাকা অনির্দিষ্টকালের ধর্মঘটে স্থবির হয়ে পড়েছে নারায়ণগঞ্জ নদী বন্দর। বন্দরে পন্য উঠানামা বন্ধ রয়েছে। নৌ চলাচল বন্ধ থাকায় ভোগান্তিতে পড়েছে দূরপাল্লার যাত্রীরা।